# name
Reflexions sobre l’educació i el professorat

# metadata.dc.description.abstract[].value
La proximitat del quarantè aniversari de la fundació de l’Institut de Ciències de
l’Educació de la Universitat de Barcelona l’any 1969, ens va estimular a preparar
la celebració d’aquesta fita amb l’edició d’aquesta obra. Cal agrair la coordinació
d’aquest treball a l’equip directiu que ens va precedir. El Dr. Miquel Martínez
com a director i el professor Iñaki Echebarria com a director adjunt, així com la
pacient i persistent secretària Dra. Carme Buisán han fet una feina omnicomprensiva
i calidoscòpica d’especial mèrit. També cal fer constar l’excel·lent i laboriosa
revisió lingüística a càrrec de la Sra. Maria Antònia Espasa.
Aquest reconeixement s’ha de fer extensiu a totes les persones que han participat
en aquests quaranta anys d’aventura educativa. I com és lògic, en especial als
autors que amb la seva aportació han entregat les seves idees, que es complementen
entre elles i il·luminen la narració bàsica d’aquest llibre. Tampoc s’hagués
pogut arribar fins aquí sense el suport institucional de la mateixa universitat i de
les diverses administracions educatives, que han fet possible que la nostra organització
s’hagi convertit en un referent nacional i internacional del desenvolupament
professional de l’activitat docent. Confiem que en un futur es pugui
mantenir i augmentar aquest actiu.
Com es diu a continuació, aquesta obra no tracta tant de ser un recull històric sistemàtic
com un seguit de reflexions i d’experiències sobre els temes d’actualitat
de l’educació d’avui al voltant dels àmbits d’actuació de l’Institut. Al llarg del període
commemorat, la naturalesa i les funcions de l’ICE han variat notablement i
han incorporat successives iniciatives dels diferents equips directius. En qualsevol cas, és indubtable que el resultat és excepcionalment ric, i això facilita la connexió entre la universitat i el sistema educatiu, així com la conjunció de la formació,
la innovació i la recerca de tot l’àmbit pedagògic...

# metadata.dc.publisher[].value
Institut de Ciències de l'Educació (ICE). Universitat de Barcelona

# metadata.dc.rights[].value
cc-by-nc-nd (c) Institut de Ciències de l'Educació (ICE), 2014

# metadata.dc.source[].value
E - Col·lecció “Comunitat i Sostenibilitat” (IDP)

# metadata.dc.subject.other[].value
Universitat de Barcelona. Institut de Ciències de l'Educació

# metadata.dc.title[].value
Reflexions sobre l’educació i el professorat